‘বাহুবলী ২’ যা করতে চলেছে, তা নাকি এর আগে কোনও ভারতীয় ছবি করে উঠতে পারেনি। এমনটাই দাবি করছে, ছবির মূল প্রযোজক এবং পরিচালক এস এস রাজামৌলীর লোকজন। কারণ, ‘বাহুবলী ২’ ২৮ এপ্রিল একসঙ্গে দেশের ৬৫০০টি স্ক্রিনে মুক্তি পেতে চলেছে। এর আগে এত সংখ্যক স্ক্রিনে কোনও ভারতীয় ছবি মুক্তি পায়নি। 
সিনেমা ইন্ডাস্ট্রির বিখ্যাত ট্রেড অ্যানালিস্ট রমেশ বাবা টুইট করে দাবি করেছেন, এটা একটা নজিরবিহীন ঘটনা। এবং এখন পর্যন্ত সর্বোচ্চ সংখ্যক স্ক্রিনে মুক্তি পাওয়া ছবি হতে চলেছে ‘বাহুবলী ২’। 
‘বাহুবলী ২’-এর ট্রেলার মুক্তির পাওয়ার প্রথম দু’দিনে ভিউয়ারের সংখ্যা ১০০ মিলিয়ন ছাড়িয়ে গিয়েছিল। যা একটা অন্যন্য রেকর্ড। এস এস রাজামৌলীর এই ছবিকে ঘিরে এখন তোলাপাড় হচ্ছে ইন্টারনেট দুনিয়া। সমানে খোঁজ চলছে ‘বাহুবলী ২’-এর অগ্রিম বুকিং-এর। একসঙ্গে ৬৫০০ স্ক্রিনে মুক্তি পাওয়ার চাট্টিখানি কথাও নয়। সুতরাং, বোঝাই যাচ্ছে, ইতিমধ্যে প্রি-রিলিজে কত টাকা ‘বাহুবলী ২’ ঘরে তুলে নিয়েছে। 
আরও পড়ুন  
‘বাহুবলী-২’-এর কাটাপ্পার সঙ্গে মোদীর কী যোগ, ট্রেলার দেখে জেনে নিন 
মুক্তি পেল ‘বাহুবলীর ২’ এর দ্বিতীয় পোস্টার, নয়া চমক দর্শকদের জন্য
ফেব্রুয়ারি মাসে প্রকাশিত তথ্যে জানা গিয়েছিল, ছবির বিভিন্ন ভাষার স্বত্ব বিক্রি করেই ‘বাহুবলী ২’ ৫০০ কোটি টাকা তুলে নিয়েছে। মনে করা হচ্ছে ৬৫০০ স্ক্রিনে মুক্তির বুকিং-ও ইতিমধ্যে আরও ৫০০ কোটি টাকার কাছাকাছি অর্থ এস এস রাজামৌলীর অ্যাকাউন্টে ঢুকে গিয়েছে। 
দেখুন ভিডিও 

‘বাহুবলী’ মুক্তির কয়েক মাস পরেও ছবির টিকিটই সেভাবে পাওয়া যায়নি। ছবির প্রথম অধ্যায়ের বিপুল সাফল্য জনমানসে বিশাল প্রত্যাশা তৈরি করেছে। ‘বাহুবলী ২’-এর টিকিট বিক্রি শুরু হলে পরিস্থিতি কোন পর্যায়ে যাবে, সে নিয়ে কথা বলাই বৃথা বলে মনে করা হচ্ছে। 
‘বাহুবলী ২’ নিয়ে যখন উত্তেজনার পারদ চড়ছে, ঠিক তখনই রবিবার অর্থাৎ ২৬ মার্চ মুক্তি পাচ্ছে ছবির গান। যার প্রকাশ অনুষ্ঠানে হাজির থাকছেন এস এস রাজামৌলী ছাড়াও দুই প্রধান অভিনেতা প্রভাস এবং রানা দাগ্গুবতি।